વંશ ને ક્યાં ખબર હતી કે નિયતિએ કઈ રમત આદરી હતી ! એનાં જીવનનો એક હિસ્સો હતી નિયતિ.. બન્ને એક જ ગેંગના આગેવાન હતાં. કેટકેટલી મોટી લૂંટનાં અંજામો બન્નેએ સાથે આપ્યાં હતાં. બંનેને એકબીજાનું આકર્ષણ પણ હતું પણ સુંદરતાનું અભિમાન અને પૈસા પાછળની દોડને કારણે વંશે નિયતિ સાથે નાતો છોડી દીધો. જે નિયતિને પસંદ ના પડયું. નિયતિએ વંશને સાથે રહેવા ધણું સમજાવ્યું .નિયતિએ ધમકીઓ પણ આપી, પણ વંશે પોતાની અલગ દુનિયા શરૂ કરી. રાધા સાથે લગ્ન અને લગ્નના ત્રણ વર્ષ બાદ રાધાને મા બનવાનો મોકો મળ્યો.બન્ને બહુજ ખુશ હતાં પણ..